יוסף ברויאר

הרב לוי יוסף ברויאר (ה'תרמ"ב, 1882 – ג' באייר ה'תש"ם, 19 באפריל 1980) היה רב וראש ישיבה גרמני-אמריקאי. נכדו של רש"ר הירש וממנהיגי היהדות האורתודוקסית בארצות הברית.

שימש כראש הישיבה של קהילת עדת ישורון בפרנקפורט. לאחר הגירתו לארצות הברית, כיהן כרב המייסד של קהל עדת ישורון בניו יורק, המכונה בקיצור "ברויאר'ס", על שם מייסדה. הוא הקים ישיבה תחת השם ישיבת רבי שמשון רפאל הירש  שכונתה "ישיבת הרב ברויאר".

ביוגרפיה
נולד בפאפה שבהונגריה לציפורה (סופי) בתו של רש"ר הירש ולרב שלמה זלמן ברויאר, רבה של קהילת עדת ישורון בפרנקפורט, מייסד וראש הישיבה בה. נישא לריקה (רבקה) אייזנמן.

לאחר פטירת אביו, זכה אחר ברבנות הקהילה והרב ברויאר התמנה לעמוד בראשות הישיבה שהקים אביו. הוא הוסמך לרבנות על ידי אביו וגם על ידי הרב קאפל רייך. הוא נהג להעביר בישיבתו שני שיעורים בתלמוד מדי יום, בשתי מסכתות שונות. שיעור בן שעתיים בשעות הבוקר ושיעור בן שעה בערב. גם כשהחלו ישיבות ברחבי גרמניה להיסגר לאחר עליית הנאצים לשלטון ב-1933 המשיכה ישיבתו להתרחב, לאחר תקופה שעשתה בפיומה (אז באיטליה הפאשיסטית), ואף פתחה מחלקה לצעירים, היא התקיימה עד ליל הבדולח.

עם סגירת הישיבה היגר לארצות הברית עם משפחתו והקים בוושינגטון הייטס, מנהטן, ניו יורק, את קהל עדת ישורון ואת "ישיבת רבי שמשון רפאל הירש". הוא סבר כי שיטת תורה עם דרך ארץ של סבו, תקפה בכל מקום בו נפגשים יהודים חרדים עם המודרנה ולא קיימת הוראה מפורשת אחרת של רבני המקום הוותיקים. בהתאם להבנתו את תורת סבו, התנגד לציונות ולמדינת ישראל.

נפטר בגיל 98 ביום שבת ג' באייר ה'תש"ם, 19 באפריל 1980.

בנו מארק  היה מחנך יהודי אורתודוקסי בצרפת ואחרי המלחמה בניו יורק, הוא נפטר בשנת 2002.

מתלמידיו: יצחק שמשון לנגה, מהדיר ספרות הראשונים; פיליפ פלדהיים, מייסד הוצאת פלדהיים; הרב הלל ברוקנטל, רבו הראשון של קיבוץ חפץ חיים.

 אילן יוחסין 

מעבודותיו
 הפיוטים לראש השנה, מתורגמים לגרמנית ומבוארים, פרנקפורט 1919
 הפיוטים של מחזור ליום כיפור, מתורגמים לגרמנית ומבוארים, פרנקפורט 1928
 דברי יוסף על סוגיות הש"ס, ירושלים: קרן הרב ברייער, תש"ן

לקריאה נוספת
 עטרת צבי: ספר היובל לכבוד... מהור"ר... יוסף ברייער... למלאות לו שמונים שנה, ניו יורק: פיליפ פלדהיים, תשכ"ב
 יוסף ברויאר, תורה עם דרך ארץ - הוראת שעה?, המעיין, שנה ו' גיליון ד', תמוז תשכ"ו
 שלמה וולבה, אחרי מטתו של הגאון הרב ד"ר יוסף ברייאר זללה"ה, המעיין, שנה כ"א גיליון ב', טבת תשמ"א, עמ' 11

קישורים חיצוניים

 אתר קהל עדת ישורון בניו יורק, קהילתו של הרב ברויאר (אנגלית)
מספריו




 Dovid Landesman, David Kranzler (1998). Rav Breuer: His Life and His Legacy. Jerusalem: Feldheim Publishers.  (אנגלית).
 Joseph Breuer (translation by Gertrude Hirschler) (1988). The book of Jeremiah. Jerusalem: P. Feldheim.  (אנגלית).
 Joseph Breuer (translation by Gertrude Hirschler) (1993). The book of Yechezkel. Jerusalem: P. Feldheim.  (אנגלית).
 Breuer, Joseph (1995). 'Et li-venot = A time to build. New York: Published for the Rabbi Samson Raphael Hirsch Publications Society by Philipp Feldheim, Inc. . His Talmudic novellae and related writings appeared as Divrei Yosef (the Words of Joseph) in 1990, edited by his sons. Full additional bibliography in Landesman & Kranzler. (אנגלית).

הערות שוליים

קטגוריה:מהגרים מהונגריה לארצות הברית
קטגוריה:ראשי ישיבה גרמנים
קטגוריה:פרנקפורט: רבנים
קטגוריה:ניו יורק: רבנים
קטגוריה:ראשי ישיבה אמריקאים
קטגוריה:פאפה: אישים
יוסף ברויאר
קטגוריה:אמריקאים ממוצא יהודי-הונגרי
קטגוריה:אנטי-ציונים יהודים
קטגוריה:אמריקאים שנולדו ב-1882
קטגוריה:אמריקאים שנפטרו ב-1980